
"Nos no ta ainda caminda 
cu nos mester ta, pero nos 
ta riba e bon camindo”. 

PRoME MINISTER 227 Wever- Úroes 


Durante e Asamblea General di Nacionnan Uni ZUNGA78 
PROME MINISTER A REUNI CU UN WOMEN PA 
ATENDE E TEMA DI POSICION р! — MURE 


Gabinete Wever - 


Durante su bishita na New York pa atende e reunionnan di 
Asamblea General di Nacionnan Uni #UNGA78, Prome 
Minister Evelyn Wever-Croes a reuni cu UN Women riba 
e tema importante di e posicion di hende muhe. Durante e 
reunion aki a papia di e "gender policy" y con pa fortifica e 
posicion di e e ser femenino. Aruba, na mei di aña pasa, a 
lansa e ‘Aruba Nacional Gender Policy’ cu tin un ‘framework’ 
pa monitor y evalua e proceso di implementacion, pa logra 
e meta mas efectivamente y motiva y empodera un y tur pa 
promove igualdad di genero. 


Tambe a bin dilanti, e iniciativa cu Minister Hanke Bruins Slot 
di Relacion Exterior a lansa, na unda ta papia di e "Feminist 
Foreign Policy". E "policy" aki ta un maneho riba tereno di 
relacion exterior, caminda Reino Hulandes a compromete su 


#UNGA78 


mes, di no haci negoshi cu paisnan cu no ta respeta e posicion 
di hende muhe. E punto di salida di e "Femenist Foreign Policy" 
ta cu hende muhe mester por reclama nan derecho universal 
y mester ta representa na tur nivel, y si un pais no ta respeta 
esaki, Reino Hulandes lo no por tin contacto of relacion exterior 
cu nan. 


Croes TI 


"Mi mester bisa cu e reunionnan aki a bay na un manera 
positivo y sumamente interesante. E energia di tur esnan 
presente pa sigui traha na fabor y pa derecho di e ser 
femenino, tabata hopi di aprecia. Pa paisnan cu ainda no 
ta balora e derecho di hende muhe, lo mester traha riba 


esaki internamente prome cu por yega na traha riba un 
"Feminist Foreign Policy", Prome Minister a expresa. 

Prome Minister Evelyn Wever-Croes: 
Fase 1 di e proyecto di renobacion di Ayo a wordo completa 


PROME MINISTER TA INVITA PUEBLO DI ARUBA 
PA COMO FAMIA, PASA BISHITA E PARKE Y CREA 
MOMENTONAN INOLVIDABEL 


Diahuebs mainta, Prome Minister Evelyn Wever- | 
Croes hunto cu Minister di Cultura Xiomara 
Maduro, Parlamentario — Darlaine Guedez 
- Erasmus,  representantenan di DOW, y 
representantenan di e comicion Aruba Amenities, 
tabata presenta na Ayo Rock Formation pa 
participa na comunidad en general cu fase 1 di 
e proyecto di renobacion di parke Ayo a wordo 
completa. 


Durante su discurso, Prome Minister a splica cu 
e idea di e proyecto aki a cuminsa despues di 
pandemia, na momento cu a realisa cu pa nos 


pueblo tin un bida mas saludabel, lo mester 


crea mas opcion pa loke ta actividadnan pafor |— 
di cas. Pa por realisa e idea aki, a crea un 


comicion yama "Aruba Amenities" consistiendo 
di departamentonan di gobierno, y instancianan 
semi-gubernamental, cu a cuminsa traha riba 
algun proyecto di cual Ayo ta un di nan. 


Awe, despues di un aña cu a inicia e trabounan 
di renobacion, Gobierno hunto cu tur partners 
envolvi, por anuncia cu e prome fase di e proyecto 
di Ayo a keda completa, pa tanto e comunidad 
di Aruba y nos bishitantenan por disfruta di dje. 
E comicion di Aruba Amenities a haci un trabou 
urgente pa mitiga e problemanan principal, y P 
despues a traha riba planificacion di e trabou pa 
renoba diferente area di e parke. 


Pa loke ta encera e trabounan di fase 1, a renoba 

e caminda di cana, a pone railsnan di metal pa siguridad riba e 
ruta aki, a renoba e dak di e cabañanan, a traha un brug na e 
parti caminda e rooi ta drenta den Ayo, a pinta e tralienan cu tin 
cu ta proteha e dibuhonan di indjan, y finalmente a logra traha 
borchinan nobo. E borchi na entrada ta identifica Ayo, e otro 
ta yama Bon Bini na tur bishitante, y ta duna mas informacion 
y direccion di e ruta pa e bishitantenan sa den ki direccion 
pa cana. Parke Ayo ta un luga hopi bishita pa nos turistanan 
y ta brinda un experiencia unico, cu ta un combinacion di un 
experiencia geologico, historico, y botanico. Pa e siguiente 
fasenan, lo sigui cu atencion na e contenido di e aspectonan 
aki, y duna mas contenido na cada un di nan. 


Prome Minister ta gradici y felicita e comicion di Aruba 
Amenities, tur e departamentonan di Gobierno y instancianan 
no gubernamental y semi gubernamental cu a traha pa haci e 
proyecto aki un realidad. Danki na e dedicacion y pasion di e 
deparatmento di DOW, DIP, DNM, MANA, ATA y Ministerio di 
Cultura, pa traha na cuida y mehora e patrimonio di nos pueblo 


! : Y E: "P 2 ré ds A E 
di Aruba y nos facilidadnan publico. Ta danki na boso esfuerso 
y amor pa e dushi baranca aki, awe Gobierno por anuncia e 
grato noticia aki. 


E BARANCANAN DI AYO TA E SIMBOLO DI FORTALESA Y 
CARACTER DI NOS PUEBLO, NO TIN NADA PA KIBRE 
"Poco dia pasa mi tabata na Eagle Beach admirando e obra 
bunita di driekiel, cu mi ta considera como un simbolo di 
resiliencia y forsa. Awe nos ta para na e barancanan gigantesco 
di Ayo, cu mi ta califica como e simbolonan natural di e fortalesa 
y e caracter di nos pueblo, y manera mi ta bisa; no tin nada pa 
kibre. E lugar aki ta hopi special, y ta recordami hopi na tempo 
mi tabata mucha, e tabata un luga special pa un buitendag, 
fiesta, of just pa pasa dia cu famia. Pesey awe, mi kier invita 
pueblo en general pa tuma un poco tempo pa famia y bishita e 
parke aki pa admira e renobacionan cu a wordo haci, y alabes 
crea momentonan involvidabel. Ta importante si, pa mantene 
e luga limpi y agradabel pa asina nos por ofrece nos turistanan 
tambe un luga bunita pa bishita" Prome Minister a expresa. 


Diahuebs 28 September 2025 


Prome Minister Evelyn Wever-Croes: 


PROME MINISTER A ATENDE E "STUDENT AWARD 
CEREMONY" NA UNIVERSIDAD DI ARUBA 


"Mi ta orguyoso di e trabou grandi cu Universidad di Aruba ta bin ta 
haciendo, den educa nos futuro generacion" 


presente na e "Student Award Ceremony" cu a tuma luga na 
Universidad di Aruba (UA). Durante e ceremonia aki, UA a 
duna reconocemento na diferente studiante cu di un of otro 
forma a sa di sobresali durante e aña academico. A duna e 
"Student Thesis Award”, na e studiante cu e miho tesis. Esaki 
ta un tradicion di mas di 20 aña, pa reconoce e esfuerso y 
dedicacion cu e studiante ta pone den su estudio. Tambe a 
duna e "Student Ambassador Award" na e studiantenan cu 
durante nan aña academico a demostra пап esfuerso, nan 
abilidad pa yuda y ta un lider, y pa nan colaboracion. 


Prome Minister a indica, cu durante e ceremonia aki, nan tabata 
tin e oportunidad di schucha varios di e tesisnan, y tambe con 
e studiante ta envolve nan mes den nan estudio, pero tambe 
den nan bida como studiante. E tabata un anochi sumamente 
bunita y inspirativo, na unda e mayornan presente, tambe por 
a goza, cu hopi orguyo di mira e етрейпо di nan yiu pa bay 
dilanti, y e resultado positivo di nan sacrificio. 


"Mi ta felicita tur studiante cu a wordo reconoci riba e anochi 
special aki, y cu ohala, esaki ta un di e tantisimo logronan cu 
tin pa bin ainda. Tambe mi ta gradici, Universidad di Aruba, tur 
docente y mayor pa nan esfuerso y dedicacion pa cu educacion 
di nos yiunan. E lema ta bisa; You achieve, University of Aruba 
achieves, and Aruba achieves, y awe ami ta hopi orguyoso di 
nos universidad" Prome Minister a expresa. 

“Dos ana di liderazgo 
determina pa Arubo”. 


Den conexion cu Dia Maritimo Mundial, cu ta wordo celebra 
cada aña riba 27 di September, nos ta enfoca riba e importancia 
critico di e sector maritimo pa nos isla di Aruba. 


E sector maritimo di Aruba ta hunga un papel crucial den e 
siguransa di nos siguridad nacional. Desde e descubrimento 
di e continente mericano den e siglo 15, e lama a bira un 
instrumento vital pa transporta no solamente nos mes, pero 
tambe material a traves di escala global. Nos dependencia riba 
e lama no solamente ta historico, pero ta crucial pa bienestar 
general. 


Aruba, como un isla rondona pa awa, nos tin cu realisa e 
importancia di nos sector maritimo. Directie Scheepvaart ta un 
pilar vital den e sosten y regulacion di e sector aki. Nan rol 
den sigura cu tur operacion maritimo ta cumpli cu normanan 
di siguridad y regulacionnan internacional ta esencial pa nos 
isla. Directie Scheepvaart ta dirigi desaroyo di maneho cu ta 
sostene e crecemento sostenibel di e industria. 


E industria maritimo ta clave pa nos comercio global. Na 
Aruba, nos ta depende masivamente riba e fluho constante 
di actividadnan maritimo. Huntu cu e sector areo, e transporte 

maritimo ta un di e unico maneranan pa importa y exporta 
producto, conectando nos isla cu e resto di mundo. Bo por bisa 
cu e gran mayoria di e productonan cu bo tin na cas a yega 
Aruba a traves di e liñanan di transporte riba lama. 


Riba Dia Maritimo Mundial, nos ta reconoce y aprecia e 
trabounan continuo di tur cu ta contribui pa sigui fortifica e 
sector cu ta directamente relata na nos calidad di bida. Nos 
ta aplaudi tur esnan involucra den e sector maritimo y nan 
dedicacion pa mantene Aruba conecta cu e resto di mundo. 

| Gabinete Wever-Croes || 


"Un maneho marca pa 
resiliensia, unidad, 
y positivismo solido”. 

MINISTER MADURO A REUNI CU 
REPRESENTANTE DI UNESCO PA NOS REGION, 
SR. DR. PAUL HECTOR 


£i MA 

E siman aki Minister Maduro di Cultura a ricibi bishita di sr. dr. 
Paul Hector kende ta specialista riba e area di Comunicacion 
y Informacion di UNESCO Caribbean Office. Hunto cu 
miembronan di e Comicion Nacional di UNESCO na Aruba, a 
combersa riba e trabounan di UNESCO den nos region y tambe 
riba e trabounan cu ta wordo haci na Aruba riba comunicacion 
y specialmente riba e area di informacion. 


Sr. Hector a brinda splicacion di e programanan cu UNESCO ta 
concentra riba dje pa asina facilita comunicacion y informacion 
den Paisnan den nos region. Enfasis ta wordo poni riba e uzo 
di Inteligencia Artificial pa e trabou di e empleado publico den 
cual ta asisti cu e hermentnan tecnico y ta yuda fomenta e 
actitud necesario tambe pa asina logra miho comunicacion y 
informacion cu ta sirbi como base pa por tuma bon desicion pa 
e Paisnan. Banda di yuda formula strategia pa Paisnan manera 
Aruba tambe por conoce transformacion digital, UNESCO 
ta concentra riba maneranan inovativo pa por comunica y 
colabora cu otro. UNESCO ta monitoria tambe e uzo di idioma 
nativo pa esaki por keda bibo door di tin informacion disponibel 
y accesibel den e idioma. 


Minister Maduro a splica cu na Aruba nos ta trahando riba 
varios proyecto den cual instancianan ta colabora pa asina por 
tin un miho comunicacion, pa haci informacion mas accesibel 


Un ehempel bunita ta e plataforma digital di coleccion.aw 
cu ta e resultado di un colaboracion di un gran cantidad di 
instancia local y internacional cu ta birando e fuente digital 
di informacion mas grandi na Papiamento. Un iniciativa cu a 
cuminsa cu un colaboracion entre Biblioteca Nacional Aruba y 
Arvhivo Nacional Aruba, cu a crece bira un colaboracion grandi 
di mas cu 11 partners caba. 


Sr. Hector tabata tin palabra di elogio pa e colaboracion aki cu 
recientemente a wordo presenta pa Aruba na e conferencia 
Acuril di archivonan, bibliotecanan y museonan, cu a tuma 
luga na Jamaica. Sr. Hector a indica cu den region Aruba ta 
wordo admira pa e iniciativa aki cu ta sirbi como un faro di 
luz cu ta inspira otronan pa tambe yega na un colaboracion 
asina na nan Pais pa asina haci informacion accesibel den nan 
comunidad. 


Na final di e combersacion ameno Minister Maduro a gradici 
sr. Hector pa su bishita na Aruba y tambe pa honra nos cu su 
presencia na e lansamento oficial di coleccion.aw cu ta tuma 
luga dia 28 di september cu ta e Dia Internacional di Acceso na 
Informacion proclama pa UNESCO. 

”- "Den сага di reto sin precedente, e 
ANA nos a demostra cu union ta nos # 


forza". 

WORKSHOP PA TOUR OPERATORS TA PA 
GARANTISA UN SERVICIO DI CALIDAD 


Diahuebs mainta Minister di Turismo y Salud Publico sr. 
Dangui Oduber a presencia e comienso di e curso di “Product 
Development” cu a wordo organisa pa Aruba Tourism Authority 
(ATA) y APA. E workshop aki tin un duracion di 2 dia y a wordo 
haci specialmente pa e “tour operators” (TO). 


Segun e mandatario den e workshop aki e TO lo haya diferente 
informacion importante, conocemento y habilidad pa sobresali 
den nan trabou. Nan ta nos embahadornan den turismo. 


Den e 2 dia di entrenamento e TO lo haya sa mas di aspecto di 
servicio, nan lo conoce di serca e maneho y vision di Ministerio 
di Turismo. Tambe nan lo haya sa di tur e proyectonan cu ta 
den ehecucion. Nan lo haya un bista di tur e inversionnan cu ta 
wordo haci pa Ministerio di Turismo, APA y ATA. Inversionnan 
den cuadro di mehoracion di producto Aruba. 


Minister Oduber su maneho ta basa na busca e turistanan 
afluente, keda haci inversionnan continuo den e producto 
Aruba y den diversificacion di nos turismo. 


E mandatario ta aplaudi y ta haya e tipo di cursonan aki hopi 
importante. Pa di e manera aki por comparti cu tur e TO nan cu 
ta ofrece un servicio na nos turistanan. Pa asina nan conoce 
mas di serca kiko tur ta e proyectonan y inversionnan cu ta 
wordo haci. 


Finalmente Minister Oduber a gradici ATA y APA pa organisa 
e workshop di “Product Development”. Esaki sigur lo duna 
un valor agrega na e servicio cu e TO nan ta brinda na nos 
bishitantenan. 

Minister Dangui Oduber: 


зы — 
aa 


— а 


зас. 


Diahuebs mainta Minister di Turismo y Salud Publico sr. Dangui 
Oduber a duna inicio na e di 86 "Wound Care Symposium" 
cu a tuma lugar den Renaissance Convention Center. Den e 
simposio a hiba palabra profesionalnan di Caribe y di Estado 
Unidos, tur a bin hunto pa comparti nan conocemento riba 
cuido di herida. Pa asina hunto por mehora e calidad di cuido 
cu ta wordo ofreci na e pashent. 


Un simposio cu a wordo organisa pa Dr. Yuri Casseres di 
"Center For Advanced Wound Care" (CAWC)(ex Wonden Poli) 
na HOH y tambe na ImSan. E nivel di cuido di CAWC ta e mas 
halto den Caribe Hulandes. Actualmente e centro tin entre 17 
pa 20 mil consulta pa aña. 


Minister Oduber ta orguyoso cu Aruba tin un centro di cuido 
di herida avansa cu ta brinda un nivel halto di cuido. Nos 
comunidad ta ricibi e mihor cuido ora ta trata di heridanan, 
di esun di mas simpel te cu e heridanan cronico y complica. 
Minister Oduber tin pleno confiansa den e expertisio di Aruba 
su profesionalnan y di capabilidad di duna cuido den nos 
region. 


E mandatario su compromiso ta pa sigui traha cu e meta pa 
desaroya nos centro di cuido di herida CAWC. Pa asina nos 
por sigui brinda tratamento no solamente na nos comunidad 
pero tambe na e cuidadanonan di e otro islanan den Caribe 
Hulandes. Esaki ta aporta alaves na Aruba su turismo medico. 


Hopi di pahentnan cu mester trata herida ta personanan cu ta 
sufri di diabetes, esaki hopi biaha bin door di sobre peso. Pa 
es motibo Minister Oduber y Gobierno ta keda enfoca riba e 
plan nacional di prevencion pa sigui conscientisa y informa e 
comunidad den hiba un bida mas saludabel. 


Finalmente Minister Dangui Oduber ta gradici Dr. Casseres 
pa organisa e simposio aki. E mandatario ta desea tur 
profesionalnan cu ta forma parti di e simposio tur clase di exito. 
Danki pa alivia e dolor di miles na Aruba. 

CU nos por supera 
tur reto". 


MINISTER Geoffrey UWeuer 


Den un intento pa revoluciona e panorama economico di San 
Nicolas, Minister di Asuntunan Economico, Geoffrey Wever, 
a habri ayera den “The Hub” na San Nicolas e ambicioso 
proyecto: Arubaverse 2.0. E iniciativa aki ta busca pa start un 
era nobo di crecemento economico y innovacion, cu un enfasis 
fuerte riba e probecho di e poder di tecnologia. 


Cu eventonan educativo manera Arubaverse 2.0, kier cuminsa 
na fomenta un ambiente empresarial innovativo y moderno pa 
e San Nicolas di futuro. E mandatario a subraya e papel crucial 
di tecnologia den futuro di comercio. “Avanse tecnologico y 
procesonan di automaticion ya tin un impacto positivo den 
comercio, y den departamentonan gubernamental, agilisando 
procesonan y mehorando eficiensia", segun minister Wever. 


Pa segura cu empresarionan local ta bon prepara pa e 
transformacion digital aki, e proyecto Arubaverse 2.0 lo ofrece 
un serie di tayer mensual y encuentronan den colaboracion cu 
Fundacion Full Stack Vision. Topiconan cu ta wordo trata ta 
inclui hermentnan di Inteligensia Artificial (IA) gratis, e ultimo 
tendencianan digital, principionan di diseño (user design), 
mercadeo digital, tecnologia di blockchain y mas. 


Arubaverse 2.0 tin como meta inspira empresarionan pa 
abrasa innovacion, descubri mercadonan nobo, desaroya 
productonan innovativo, sea mas eficiente y atrae un clientela 
mas amplio. “Cu un enfoke riba tecnologia y educacion, nos 


"Hunto nos a demostra 


SAN NICOLAS DEN ERA DIGITAL 

PROYECTO ARUBAVERSE 2.0 ТА IMPULSA 

kier empodera empresarionan pa impulsa e ciudad di San 
Nicolas den un era moderno, crea oportunidad nobo y stimula 
crecemento economico pa e area”, segun e mandatario. 


Minister Wever a gradici tur persona pa nan entusiasmo, 
deseando nan hopi exito y inspiracion. Tambe un palabra di 
gradicimento na Departamento di Asuntonan Economico, 
directora sefiora Maria Pita-Dijkhoff y Sharon Meijer, Sr. Bruce 
Harms di Full Stack Vision Foundation pa e organisacion 
y ehecucion di e projecto y na Sr. Alexander Lejuez pa un 
presentacion sumamente interesante! 

"Unidad y positivismo 
ta sigui alumbra nos 


Dia23 y 24 diseptember2023,Aruba Bodybuilding & Powerlifting 
Association (ABPA) den colaboracion cu e comite organisado 
CAC Bodybuilding & Fitness Federation a presenta e di 50 
Edicion di IFBB Campeonato Centro Americano y del Caribe na 
e Ballroom di Aruba Marriott Resort & Stellaris Casino. Desde 
inicio di aña 2022, Minister di Enseñansa y Deporte Sr. Endy 
Croes a wordo acerca pa Sr. Giovanni Arendsz, Presidente di 
Aruba Bodybuilding & Powerlifting Association y delegacion cu 
e deseo ferviente pa organisa e di 50 Edicion di Campeonato 
Centro Americano y del Caribe na Aruba. Importante tabata cu 
den luna di juli di aña 2022 durante e Congreso Internacional 
di IFBB na Barbados, Aruba lo mester bid pa e proyecto aki 
y mester a garantisa cu tin e apoyo necesario di Gobierno di 
Aruba pa organisa y host un evento internacional asina grandi. 


Minister di Enseñansa y Deporte a brinda sosten na e idea y 
hunto cu diferente stakeholder, manera ATA, FLPD y Gobierno 
di Aruba a pone suma substancial disponibel pa por carga y 
garantisa e evento internacional aki. Tur esaki den e vision 
di Minister Endy Croes actual pa cu "Sport Tourism". Asina 
ABPA a bid y gana e derecho na final di juli 2022 durante e 
Congreso di IFBB na Barbados y tabatin un poco mas cu un 
aña pa por a organisa e campeonato. Ministerio di Enseñansa 
y Deporte, kende a carga e proyecto aki tabata bon representa. 
Un campeonato magnifico, unda cu alrededor di 28 pais rond 
di mundo a participa, cual a conta cu 300 atleta total. Tanto 
atleta local, como internacional a participa durante e dos 
dianan di competencia. Durante e evento Aruba Bodybuilding 
& Powerlifting Association a sorpresa Ministerio di Deporte cu 

un reconocemento masha bunita pa Minister Endy Croes pa e 
sosten na e altenan y pa e deporte di Bodybuilding y Fitness 
na Aruba. 


Ademas di esaki, International Fitness and Bodybuilding 
Federation a otorga Minister Endy Croes un otro reconocemento 
pa contribui den e desaroyo di Bodybuilding y Fitness na Aruba 
y internacionalmente a traves di e IFBB Campeonato Centro 
Americano y del Caribe 2023. Minister Endy Croes ta felicita 
tur e atletanan cu a destaca durante e Campeonato Centro 
Americano y del Caribe na Aruba. Finalmente, e mandatario di 
Deporte ta gradici e team di Aruba Bodybuilding & Powerlifting 
Association y hunto cu tur stakeholder, kendenan a organisa 
e magno evento aki y a felicita nan cu e di 50 Edicion di 
Campeonato Centro Americano y del Caribe. Por a tuma 
nota cu e delegacion internacional tabata hopi contento y e 
competencia tabata uno tremendo. 4D Deseo-Disciplina- 
Dedicacion-Determinacion. 

MINISTER THIJSEN CU HOPI GRATITUD NA TRES 
STUDIEMENTOR CU TA STOP CU RAP IRAGAN 


Durante di un encuentro ameno na Arubahuis 
a gradici y despedi di tres studiementor cu a 
stop cu nan trabao. Ta trata di studiementor 
Swinda Venhorst-Thijsen, Lourdes Bramble- | 
Tromp y Omar Besaril. Tanto Swinda Venhorst- | 
Thijsen como Lourdes Bramble-Tromp ta 
stop, pasobra nan ta baha cu pensioen, 
mientras cu Omar ta stop, pasobra ela haya 
un promocion den su trabao cu ta exigi hopi 
mas dje y asina elo no por eherce e trabao 
di studiementor satisfactoriamente. Swinda 
Venhorst-Thijsen tabata studiementor ра e |: 
region di Brabant y Limburg cu ciudadnan di яр 
estudio manera Tilburg, Breda, Den Bosch den 
Brabant y Maastricht, Heerlen, Sittard y Venlo | 
den Limburg. Lourdes Bramble-Tromp tin e 
ciudadnan Alkmaar, Haarlem y Amsterdam y 
alabes e ta guia tambe studiantenan den e 
region di Enschede, Deventer y Zwolle. Omar 
Besaril tabata encarga cu e region di Utrecht. 


Minister Plenipotenciario mr. Ady Thijsen den su discurso a 
para keto na e importancia di e trabao di un studiementor den 
e guia di nos studiantenan. E guia aki segun e mandatario ta 
importante pa motibo cu Pais Aruba ta inverti hopi den nos 
hobennan pa sigi un estudio avansa pa bira un professional y 
pa bolbe bek y aporta na bienestar di Aruba. 'Den e proceso aki 
e studiementor ta hunga un rol hopi importante, mescos cu e 
departamento di enseñansa di Arubahuis. Cu nan experticio e 
studiementor ta duna guia, aviso y sosten na nos studiantenan 
una bes cu nan pone pia na Hulanda. Un trabao cu ta bin cu hopi 
reto. Bo ta confronta situacionan comun bou di studiantenan y 
otro biaha situacionnan singular. Otro aspecto di e trabao como 
studiementor ta cu tur studiante pa prome biaha ta leu for di 
nan cas, riba nan mes sin nan mayornan unda nan por cai bek 
pa conseho of consuelo. Como studiementor bo no ta mama 
ni tata di e muchanan, pero toch bo ta sinti cu e sentimiento 
aki tey, pa eroneo cu e por sona, asina minister Thijsen a bisa. 


Alabes e mandatario a sigi bisa cu ta sondea un manera pa 
intensiva e guia di nos studiantenan, pa asina Aruba tin mas 
bista riba nan, na momento cu nan caba nan estudio y mira 
pa nan regresa Aruba. Minister Thijsen: 'Ta importante pa nos 
hobennan regresa Aruba, pasobra door di e "vergrijzing" Aruba 
mester di hopi trahador/profesional den futuro. Mirando cu e 
sector publico ta limita, lo mester bin mas initiativa di e sector 
priva por ehempel riba salario y condicionnan secundandario 
di trabao cu ta atractivo y competativo cu e mercado di labor 
Hulandes. Mi ta convenci cu asina nos por logra cu nos 
profesionalnan bai bek Aruba.’ 

Minister Thijsen den su discurso a dirigi su mes na e tres 


studiementor na unda a vocifera su aprecio grandi pa tur tres, 
pa nan pasion, amor y dedicacion na nos studiantenan; cada 
uno na nan manera. 'Tin biaha ta presenta circumstancianan 
inespera, manera e caso di studiementor Jeannette Wesseling 
cu a fayece y Arubahuis a haci un apelacion riba Swinda 
pa temporalmente tuma e region di Arnhem, Nijmegen y 
Wageningen over. Aunke cu e tarea a bira hopi, ningun dia nos 
a tende un grito di Swinda. Banda di esaki Swinda Venhorst 
casi tabata un mama pa e studiantenan. E dedicacion aki 
semper por a conta riba hopi aprecio di su studiantenan, 
sabiendo tambe cu semper nan por a conta гіра Swinda, asina 
sr. Thijsen a bisa. 

Pa loke ta Lourdes Bramble Minister Thijsen a bisa cu e 
studiantenan tin un carifio enorme pa Lourdes. Thijsen: 'Esaki 
tabata bisto tambe den e respaldo e aña aki ora cu Lourdes aricibi 
un condecoracion real pa tur loke ela haci riba terenonan social 
y cultural. Por ultimo Lourdes semper tey pa su studiantenan, 
pero si un studiante Arubiano, cu no tin Arubalening; ta un 
freemover acerca Lourdes pa ayudo, semper e por conta riba 
e atencion di Lourdes y su disponibilidad pa yuda.' 

Minister Thijsen a bisa cu aunke cu Omar Besaril no a eherce 
e trabao di studiementor mesun largo cu Swinda y Lourdes, 
por a mira un persona hopi dedica na su studiantenan den e 
region di Utrecht cu hopi reto, principalmente riba e tereno di 
camber y vivienda. 


Finalmente Minister Thijsen a gradici Swinda, Lourdes y Omar 
den nomber di Gobierno di Aruba, Minister di Enseñansa di 
Aruba y sigur di Arubahuis inmensamente pa tur e añanan cu 
nan a dedica — banda di nan trabao, den nan tempo liber — 
na nos studiantenan. Como aprecio pa nan trabao Minister 
Thijsen a haci entrega di un plakkaat na e studiementornan. 

Na ocacion di e recepcion di despedida 
di tres studiementor cu a stop cu nan 
trabao, director a.i. di Arubahuis drs. 
Glenda Hernandez a hiba palabra unda 
ela cuminsa na gradici e tres studiementor 
pa nan dedicacion na e guia di nos 
studiantenan. Alabes sra. Hernadez a haci 
uso di e oportunidad aki pa introduci e dos 
studiementornan nobo pa reemplasa esnan 
cu ta bai. Nathaly Deville-Russell lo tuma e 
region di Amsterdam y vecindario, mientras 
cu Rasnaly Cart tin e region di Brabant y 
Limburg bou dje. 


Glenda Hernandez den su discurso a para 
keto na e importancia di e trabao y a bisa 
cu un bon mentor ta exigi hopi cualidadnan, 
manera conocimiento di e.o. sistemanan/ 
stakeholders den educacion y otro areanan 
na Hulanda, pero tambe atencion pa e 
necesidadnan individual di nos studiantenan 
cu ta yega na un tera completamente 
straño pa nan. Segun sra. Hernandez e Р 
studiementor ta un guia y un sosten moral 
pa nos studiante den nan promer aña di 
studio. 
'Cuebaymentoditresstudiementoracuminsa (a | 
си e proceso pa busca un reemplasante pa Ё 
nan. E dos studiementornan cu ta bai tuma E 
e trabao over di Swinda y Lourdes ta pa e 
region di Brabant y Limburg Rasnaly Cart. 
Rasnaly ta trahando como decano na un scol secundario desde 
2008, esta 14 aña.E ta traha cu hobennan ya pa 20 aña caba y 
tin un network grandi die bou di decanonan di scolnan di Mavo, 
Havo, VWO y MBO. Nathaly ta tuma e region di Lourdes. E 
ta trahando actualmente na Hogeschool di Amsterdam como 
"student mobility counselor" y eta eherciendo e trabao aki desde 
2005, dus ра 18 aña y e ta encarga cu guia di studiantenan 
international hunto cu un team di 10 persona. 

Pa loke ta Utrecht e nombracion ta andando ainda y Glenda 
a bisa di ta spera cu pronto esaki ta rond. Tambe Glenda a 
entatisa cu e trabao no ta facil, e ta bin cu hopi reto, sinembargo 
e ta desea e studiementornan nobo hopi exito. 


Despues cu Minister Plenipotenciario mr. Ady Thijsen a 
tene su discurso pa yama danki na e tres studiementornan, 
Donna van Heukelem-Kock a hiba palabra den nomber di e 
team di mentornan. Donna a cuminsa na bisa cu aunke cu 
un studiementor tabata mas largo cu e otro, cada un tabata 
tin nan mesun style. 'Swinda por ehempel tabata tin mas un 

rol como mama di e studiantenan. Mientras Omar y Lourdes 
tabata reta e studiantenan y haci mas un apelacion ariba nan 
independencia. Un guia diferente, pero un cos si tur tres tabata 
tin comun: nan a traha cu hopi amor incansabel na bienestar 
di nos studiantenan Arubiano. Enfrentando yen di curashi 
diferente obstaculo y retonan cu no ta haci e trabao di mentor 
facil,' asina Donna a bisa. 

'Den tur e añanan cu a transcuri mundo a cambia, e 
communidad na Aruba y Hulanda a cambia y e opvang y guia 
di nos studiantenan tambe a cambia. Pero un cos si, tur aña ta 
keda demostra: boso como mentor a haci un diferencia grandi 
den e bida di nos studiantenan. Pasobra boso a hari cu nan, 
boso a yora cu nan, boso a zundranan y boso a yudanan unda 
cu boso por den un lugar completamente straño pa nan. Y mi 
ta sigur cu boso por confirma cu no tin nada mas bunita di mira 
e graditud den e mirada di nos studiantenan.' 

Finalmente Donna a gradici e studiementornan pa nan 
colegialidad y a yama bon bini na e team di studiementor 
Natahley y Rasnaly y a desea nan exito cu e trabao. 

Den e ultimo dos ana, 
Gabinete Wever-Croes 
a lidera cu determinacion 
pa avansa e isla pa un 
futuro mas briyante, 
prospero y sostenibel. 
A traves di liderazgo cu vision, 
Gobierno di Aruba 
a prepara e tereno pa 
crecemento economico, 
di sostenibilidad 
y bienestar social. 
Nos ta riba e rumbo 
pa prosperidad duradero. 

